Markaziy bank inkassatorlar xizmatiga kiritilgan o‘zgartirish bo‘yicha tushintirish berdi

2020-yil 1-martdan boshlab xo‘jalik yurituvchi subyektlarning naqd pullarini bankka inkassator orqali yetkazib berilgani uchun xizmat haqi shartnoma asosida buyurtmachi tomonidan to‘lanishi haqida xabar berilgandi. Spot’ning Markaziy bankka tayanib ma’lum qilishicha, inkassatorlar xizmatiga kompaniyaning o‘zi ham, bank ham pul to‘lashi mumkin.

Xususan:
Xizmatlar bank va mijoz o‘rtasidagi shartnomaga asosan birgalikda to‘lanishi ham mumkin.
Shuningdek, kompaniyalar inkassatsiya xizmatidan foydalanmay, naqd pulni mustaqil ravishda bankka oborishlari mumkin. Bu holda banklar komissiya to‘lamaydi.
Bunda mijozlar va aholi tomonidan ularning tegishli hisobvaraqlariga o‘tkazilishi uchun bankka berilgan naqd pullar cheklovsiz qabul qilinishi kerak.